CELEX: 62016CN0642
Language: el
Date: 2016-12-14 00:00:00
Title: Υπόθεση C-642/16: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 14 Δεκεμβρίου 2016 — Junek Europ-Vertrieb GmbH κατά Lohmann & Rauscher International GmbH & Co. KG

3.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/26
            
         Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 14 Δεκεμβρίου 2016 — Junek Europ-Vertrieb GmbH κατά Lohmann & Rauscher International GmbH & Co. KG
   (Υπόθεση C-642/16)
   (2017/C 104/39)
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Εναγομένη και αναιρεσείουσα: Junek Europ-Vertrieb GmbH
   
      Ενάγουσα και αναιρεσίβλητη: Lohmann & Rauscher International GmbH & Co. KG
   
      Προδικαστικό ερώτημα
   
   Έχει το άρθρο 13, παράγραφος 2, του κανονισμού (ΕΚ) 207/2009 (1) την έννοια ότι ο δικαιούχος σήματος δύναται να αντιταχθεί στη μεταγενέστερη εμπορική εκμετάλλευση ιατροτεχνολογικού προϊόντος, το οποίο εισήχθη από άλλο κράτος μέλος με απαράλλακτο το εσωτερικό και το εξωτερικό μέρος της αρχικής συσκευασίας του και στο οποίο επικολλήθηκε από τον εισαγωγέα εξωτερικώς πρόσθετο αυτοκόλλητο, εκτός εάν:
   
               —
            
            
               αποδεικνύεται ότι η άσκηση του δικαιώματος επί του σήματος από τον δικαιούχο του, με σκοπό να αντιταχθεί στην εμπορική εκμετάλλευση του φέροντος το σήμα αυτό προϊόντος στο οποίο επικολλήθηκε νέο αυτοκόλλητο, θα συνέτεινε στην τεχνητή στεγανοποίηση των αγορών μεταξύ των κρατών μελών·
            
         
               —
            
            
               αποδεικνύεται ότι η επικόλληση νέου αυτοκόλλητου δεν μπορεί να επηρεάσει την αρχική κατάσταση του προϊόντος που περιέχεται στη συσκευασία·
            
         
               —
            
            
               αναγράφεται σαφώς επί της συσκευασίας ποιος έχει επικολλήσει το νέο αυτοκόλλητο στο προϊόν και το όνομα του παρασκευαστή του·
            
         
               —
            
            
               η παρουσίαση του προϊόντος στο οποίο επικολλήθηκε το εν λόγω νέο αυτοκόλλητο δεν είναι τέτοια που να μπορεί να βλάψει τη φήμη του σήματος ή του δικαιούχου του· επομένως, το αυτοκόλλητο δεν πρέπει να είναι ελαττωματικό, κακής ποιότητας ή να χαρακτηρίζεται από προχειρότητα, και
            
         
               —
            
            
               ο εισαγωγέας έχει ειδοποιήσει τον δικαιούχο του σήματος πριν από τη διάθεση στο εμπόριο του προϊόντος στο οποίο επικολλήθηκε νέο αυτοκόλλητο και του έχει παραδώσει, εφόσον του ζητήθηκε, δείγμα του προϊόντος αυτού.
            
         
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).